**Οξέα , βάσεις , άλατα Το κεφάλαιο συνοπτικά:**

**1.** Οι ουσίες που χρησιμοποιούμε καθημερινά είναι πολλές και διαφορετικές. Στη χημεία οι διάφορες ουσίες χωρίζονται ανάλογα με τις ιδιότητές τους. Ουσίες με παρόμοιες ιδιότητες ανήκουν στην ίδια κατηγορία. Τρεις πολύ σημαντικές κατηγορίες ουσιών είναι τα οξέα , οι βάσεις και τα άλατα.

**2.** Για να διαπιστώσουμε αν μια ουσία είναι οξύ ή βάση ή αν περιέχει οξύ ή βάση , χρησιμοποιούμε τους δείκτες , ουσίες που αλλάζουν χρώμα , όταν έρθουν σε επαφή με οξέα ή βάσεις.

**3.** Μπορούμε να παρασκευάσουμε εύκολα ένα δείκτη αναμειγνύοντας κομματάκια από κόκκινο λάχανο με καθαρό οινόπνευμα. Ο δείκτης αυτός έχει χρώμα μοβ. Όταν έρθει σε επαφή με οξύ , το χρώμα του γίνεται κόκκινο , ενώ όταν έρθει σε επαφή με βάση, το χρώμα του γίνεται πράσινο.

**4.** Η χημική αντίδραση κατά την οποία ένα οξύ αντιδρά με μια βάση ονομάζεται **εξουδετέρωση**.

**5.** Οι ουσίες που παράγονται κατά την εξουδετέρωση οξέων από βάσεις ή των βάσεων από οξέα **ονομάζονται άλατα**.

**6.** Τα οξέα διαλύουν τα άλατα, ενώ οι βάσεις διαλύουν τα λίπη.

**7.** Πολλά από τα καθαριστικά και απορρυπαντικά που χρησιμοποιούμε καθημερινά περιέχουν οξέα ή βάσεις.

**8.** Η απρόσεχτη χρήση καθαριστικών και απορρυπαντικών είναι πολύ επικίνδυνη. Πρέπει λοιπόν να συμβουλευόμαστε και να ακολουθούμε πιστά τις οδηγίες χρήσης και να τα αποθηκεύουμε σε σημεία που δεν έχουν πρόσβαση τα μικρά παιδιά.

**9.** Τα τρόφιμαπου περιέχουν οξέα έχουν συνήθως ξινή γεύση.

Οξέα υπάρχουν και στον ανθρώπινο οργανισμό. Στο στομάχι μας για παράδειγμα εκκρίνεται υδροχλωρικό οξύ το οποίο συμβάλλει στην πέψη, ενώ με τα ούρα αποβάλλεται το ουρικό οξύ.

**10.** Το πιο γνωστό άλας είναι το **μαγειρικό αλάτι**. ( χλωριούχο νάτριο) Πολύ γνωστό άλας είναι και το ανθρακικό ασβέστιο από το οποίο κατασκευάζονται οι **κιμωλίες** καθώς και το θειικό ασβέστιο που στην καθημερινή γλώσσα το ονομάζουμε **«γύψο».**

**11.** Βάσεις που χρησιμοποιούνται συχνά είναι η **αμμωνία** και το υδροξείδιο του ασβεστίου που το ονομάζουμε αλλιώς **ασβέστη**. Τα απορρυπαντικά πιάτων και ρούχων όπως και τα καθαριστικά φούρνου περιέχουν βάσεις.